CELEX: 32012D0142
Language: fi
Date: 2012-02-14 00:00:00
Title: 2012/142/EU: Neuvoston päätös, annettu 14 päivänä helmikuuta 2012 , unionin liittymisestä Yhdistyneiden kansakuntien Euroopan talouskomission sääntöön nro 29, joka koskee ajoneuvojen hyväksyntää koskevia yhdenmukaisia vaatimuksia hyötyajoneuvon ohjaamossa matkustavien suojaamisen osalta  ETA:n kannalta merkityksellinen teksti

9.3.2012   
            
            
               FI
            
            
               Euroopan unionin virallinen lehti
            
            
               L 71/1
            
         NEUVOSTON PÄÄTÖS,
   annettu 14 päivänä helmikuuta 2012,
   unionin liittymisestä Yhdistyneiden kansakuntien Euroopan talouskomission sääntöön nro 29, joka koskee ajoneuvojen hyväksyntää koskevia yhdenmukaisia vaatimuksia hyötyajoneuvon ohjaamossa matkustavien suojaamisen osalta
   (ETA:n kannalta merkityksellinen teksti)
   (2012/142/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY (1) ja erityisesti sen 3 artiklan 3 kohdan ja 4 artiklan 2 kohdan toisen luetelmakohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (2),
   sekä katsoo seuraavaa:
   
               (1)
            
            
               Ajoneuvojen hyväksyntää koskevista yhdenmukaisista vaatimuksista hyötyajoneuvon ohjaamossa matkustavien suojaamisen osalta annetun Yhdistyneiden kansakuntien Euroopan talouskomission säännön nro 29 (3), jäljempänä ’E-sääntö nro 29’, yhdenmukaisten vaatimusten tarkoituksena on poistaa tekniset esteet vuoden 1958 tarkistetun sopimuksen sopimuspuolten väliseltä moottoriajoneuvojen kaupalta ja varmistaa ajoneuvon matkustajien korkeatasoinen turvallisuus ja suoja.
            
         
               (2)
            
            
               Kun unioni liittyi vuoden 1958 tarkistettuun sopimukseen, se liittyi erinäisiin päätöksen 97/836/EY liitteessä II lueteltuihin E-sääntöihin; E-sääntö nro 29 ei kuitenkaan sisältynyt tuohon luetteloon.
            
         
               (3)
            
            
               Ottaen huomioon E-sääntöön nro 29 tehdyt tarkistukset ja moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 661/2009 (4), jonka mukaan unioni ottaa huomioon E-säännön nro 29, mainittu E-sääntö olisi otettava osaksi moottoriajoneuvojen tyyppihyväksyntää koskevaa EU:n järjestelmää,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään ajoneuvojen hyväksyntää koskevista yhdenmukaisista vaatimuksista hyötyajoneuvon ohjaamossa matkustavien suojaamisen osalta annettu Yhdistyneiden kansakuntien Euroopan talouskomission sääntö nro 29.
   2 artikla
   Sisällytetään ajoneuvojen hyväksyntää koskevista yhdenmukaisista vaatimuksista hyötyajoneuvon ohjaamossa matkustavien suojaamisen osalta annettu Yhdistyneiden kansakuntien Euroopan talouskomission sääntö nro 29 moottoriajoneuvojen tyyppihyväksyntää koskevaan EU:n järjestelmään.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   4 artikla
   Komissio ilmoittaa tästä päätöksestä Yhdistyneiden kansakuntien pääsihteerille.
   
      Tehty Brysselissä 14 päivänä helmikuuta 2012.
      
         
            Neuvoston puolesta
         
         
            Puheenjohtaja
         
         M. LIDEGAARD
      
   
   
      (1)  EYVL L 346, 17.12.1997, s. 78.
   
      (2)  Hyväksyntä 19. tammikuuta 2012 (ei vielä julkaistu virallisessa lehdessä).
   
      (3)  EUVL L 304, 20.11.2010, s. 21.
   
      (4)  EUVL L 200, 31.7.2009, s. 1.